30.08.2021

**Владимир Уйба тшӧктіс мынтыны удждон да мынтӧмъяс серти уджйӧз «Интауголь» акционер котырса удж вылысь мездӧм уджалысьяслы**

37 миллионысь унджык шайт мынтісны талун, моз тӧлысь 30 лунӧ. Тырвыйӧ рӧштшӧт босьтасны бӧръяӧн мездӧм 67 морт, кодъяс помалісны шахтасӧ консервируйтӧм да ӧпастӧмлун могмӧдӧм серти мупытшса уджъяс.

Уджйӧзсӧ тырвыйӧ мынтыны кыв Коми Республикаса Юралысь Владимир Уйба сетіс кольӧм во предприятиеса уджалан котыркӧд аддзысьлігӧн. Республикаса веськӧдлысьястӧг вештыны уджйӧзсӧ эз эськӧ артмы, сы вӧсна мый «Интауголь» акционер котырлӧн конкурснӧй массаын абу сы мында сьӧм да эмбур.

Предприятиелы отсалан ӧтувъя мындаыс (удждон да уджалысьяслы мынтӧмъяс, шахта консервируйтӧм да сылысь ӧпастӧмлун могмӧдӧм) Владимир Уйбалӧн уджалан кадколастӧ – 192 миллионысь унджык шайт.

\* Предприятие тупкӧм йылысь помшуӧмсӧ вӧлі примитӧма «Интауголь» акционер котырса директоръяслӧн сӧветӧн 2018 воын. Предприятиелысь уджсӧ донъялӧмыс петкӧдліс, мый убыткатӧм тшупӧд вылӧ петны оз артмы, а предприятиесӧ тупкӧм талунъя экономика условиеясын – бытьӧн примитӧм помшуӧм. Перъян сырьёлӧн да вӧчан продукциялӧн аслыспӧлӧслун, производстволӧн вузасян шӧринъясысь ылыслун эз сетны позянлун вештыны производствоса рӧскодсӧ.

Артмӧм ситуациясӧ тӧд вылын кутӧмӧн, 2021 воын Владимир Уйбалӧн тшӧктӧм серти Коми Республикаса Веськӧдлан котыр пыртіс Инта карсӧ регионса экономика диверсифицируйтан планӧ, кутшӧмӧс моз тӧлысьын вынсьӧдіс Россияса экономика сӧвмӧдан министерство. Плансӧ веськӧдӧма из шом перйӧмкӧд абу йитчӧм юкӧнъясын инвестиция проектъяс збыльмӧдӧм, торъя экономика зонаяс лӧсьӧдӧм да предпринимательстволы отсалӧм вылӧ.

Интаын кӧсйӧны лӧсьӧдны кальцийлысь карбидъяс да ферросплавъяс вӧчан завод, кутшӧмъяс ёна колӧны стрӧитчан, нефтехимическӧй да металлургическӧй юкӧнъясын. А «ЗЖБИ Арктика» кӧрт бетона изделиеяс вӧчан заводын кӧсйӧны лэдзны кӧрт бетона продукция Комилӧн да орчча регионъяслӧн войвыв, арктика мутасъясын коланлун тӧд вылын кутӧмӧн. Чайтсьӧ, мый уджалан местаяс карлы сетас вужвыйӧн вежӧм бӧрын «Инта Приполярная» агрохолдинг.

30.08.2021

Владимир Уйба распорядился погасить долги по зарплате и выплатам высвобожденным сотрудникам АО «Интауголь»

Средства в размере более 37 миллионов рублей перечислены сегодня, 30 августа. Окончательный расчет получат высвобожденные в последнюю очередь 67 человек, завершившие подземные работы по консервации и обеспечению безопасности шахты.

Обещание в полном объеме погасить долги Глава Республики Коми Владимир Уйба дал в прошлом году на встрече с трудовым коллективом предприятия. Без участия руководства республики осуществить выплаты было бы невозможно из-за недостаточности средств и имущества, находящегося в конкурсной массе АО «Интауголь».

Общий объем поддержки предприятия (заработная плата и выплаты сотрудникам, консервация и обеспечение безопасности шахты) в период работы Владимира Уйба составил свыше 192 миллионов рублей.

\* Решение о ликвидации предприятия было принято советом директоров АО «Интауголь» в 2018 году. Анализ деятельности предприятия показал, что выход на безубыточный уровень работы невозможен, а ликвидация предприятия в нынешних экономических условиях – вынужденное решение. Особенности добываемого сырья и производимой продукции, удаленность производства от центров сбыта не позволяли добиться окупаемости производственных затрат.

С учетом сложившейся ситуации, в 2021 году Правительство Республики Коми по поручению Владимира Уйба включило город Инту в план диверсификации региональной экономики, утверждённый в августе Минэкономразвития России. План направлен на реализацию инвестиционных проектов в сферах, не связанных с добычей угля, создание особых экономических зон и поддержку предпринимательства.

В Инте планируется запустить завод по производству карбидов кальция и ферросплавов, которые пользуются повышенным спросом в строительной, нефтехимической и металлургической отраслях. А на заводе железобетонных изделий «ЗЖБИ Арктика» в городе предусмотрено создать линию для выпуска железобетонной продукции с учетом потребности рынка на северных, арктических территориях Коми и соседних регионов. Ожидается, что рабочие места городу после модернизации даст агрохолдинг «Инта Приполярная».